పి. కె. థ్రెసియా

పి. కె. థ్రెసియా (ఆంగ్లం: P. K. Thressia; 1924 మార్చి 12 - 1981 నవంబరు 18) సివిల్ ఇంజనీర్, భారతదేశపు మొదటి మహిళా చీఫ్ ఇంజనీర్ అయింది.

 ప్రారంభ జీవితం 
పి. కె. థ్రెసియా 1924 మార్చి 12న కేరళలో ఒక సిరియన్ కాథలిక్ కుటుంబంలో జన్మించింది. కుంచలిచి, కక్కప్పన్ థ్రేసియా ఆరుగురు పిల్లలలో ఆమె రెండవది. ఆమె తండ్రి వ్యవసాయ కూలీగా పనిచేసాడు.

ఆమె కట్టూర్ సెయింట్ మేరీస్ హైస్కూల్లో చదివి, ఆమె తండ్రి ప్రోత్సాహంతో తోటి మహిళా ఇంజనీర్లు అయ్యలసోమయాజుల లలిత, లీలమ్మ కోషి లతో కలిసి గిండీలోని కాలేజ్ ఆఫ్ ఇంజనీరింగ్ (సిఇజి) లో సివిల్ ఇంజనీరింగ్ చదువుకుంది. రెండవ ప్రపంచ యుద్ధం కారణంగా ఆమె డిగ్రీ మూడున్నర సంవత్సరాలకు కుదించబడిన తరువాత ఆమె 1944లో పట్టభద్రురాలైంది.
 కెరీర్ 
గ్రాడ్యుయేషన్ తరువాత, థ్రెసియా కొచ్చిన్ రాజ్యం పబ్లిక్ వర్క్స్ కమిషన్లో (బ్రిటిష్ పాలనలో ఉన్న ఆధునిక కేరళ) సెక్షన్ ఆఫీసర్ గా పనిచేసింది. కొద్ది కాలంలోనే, ఆమె ముల్కున్నతుకావులోని టిబి శానిటోరియం కోసం అసిస్టెంట్ కన్స్ట్రక్షన్ ఇంజనీర్ గా పదోన్నతి పొందింది. ఆమె 1956లో ఎగ్జిక్యూటివ్ ఇంజనీర్ అయింది, దీంతో ఆమె ఎర్నాకుళం వెళ్లాల్సి వచ్చింది, అక్కడ ఆమె తొమ్మిదేళ్లు పనిచేసింది. 1966లో ఆమె కోళికోడ్ రోడ్లు భవనాల సూపరింటెండింగ్ ఇంజనీర్ గా పదోన్నతి పొందింది.

1971లో ఆమె కేరళ రాష్ట్రానికి చీఫ్ ఇంజనీర్ గా పదోన్నతి పొందింది. ఆమె ముఖ్యమైన రహదారి నిర్మాణ ప్రాజెక్టులలో పనిచేసింది., రహదారి ఉపరితలాల కోసం రబ్బరైజ్డ్ బిటుమెన్ వాడకానికి మార్గదర్శకత్వం వహించింది. సంవత్సర కాలంలో 35 కొత్త వంతెనలను ప్రారంభించింది. థ్రెసియా ఆసుపత్రుల నిర్మాణంతో సహా మౌలిక సదుపాయాల ప్రాజెక్టులపై కూడా పనిచేసింది.. శాంతా మోహన్ రాసిన రూట్స్ అండ్ వింగ్స్ (Roots and Wings)లో, 'ఇంజనీర్ జీవితం చాలా మంది మహిళలు అనుకున్నంత కష్టం కాదు. అని పేర్కొన్నది.

కేరళ ప్రజా పనుల శాఖలో 34 సంవత్సరాలు పనిచేసిన తరువాత పి. కె. థ్రెసియా 1979లో పదవీ విరమణ చేసి, తాజ్ ఇంజనీర్స్ సంస్థకు వ్యవస్థాపక సలహాదారుగా మారింది.

 ఇవి కూడా చూడండి 

 లీలమ్మ కోషి
 అయ్యలసోమయాజుల లలిత
 శాంతా మోహన్

 మూలాలు 
వర్గం:1981 మరణాలు
వర్గం:1924 జననాలు